钦定古今图书集成/明伦汇编/宫闱典/第088卷 > 清都公主 下嫁阎毗
## 钦定古今图书集成/明伦汇编/宫闱典/第088卷 > 清都公主 下嫁阎毗

按《周书阎庆传》：“庆第十二子毗，尚帝女清都公主。庆
虽位望隆重，婚连帝室，常以谦慎自守，时人以此称
之。”

按《北史阎毗传》：“毗七岁，袭爵石保县公。及长，仪貌矜
严，颇好经史。受《汉书》于萧该，略通大旨。能篆书草隶，
尤善，为当时之妙。周武帝见而悦之，命尚清都公主。
宣帝即位，拜仪同三司。隋文帝受禅，以技艺侍东宫，
数以雕丽之物取悦于皇太子，由是甚见亲待，每称
之于上。寻拜车骑，宿卫东宫。上尝遣高颎大阅于龙”
台泽，诸军部伍多不齐整，惟毗一军，法制肃然。颎言
之于上，特蒙赐帛。俄兼太子崇卫率长史，寻加尚仪
同太子服玩之物，多毗所为。及太子废，毗坐杖一百，
与妻子俱配为官奴婢二岁放免。